Quantitas
Quantitas (-ātis, f.) est quantum, quot, aut quotiens habetur rerum, quod secundum genus quantificatur coniunctim per numerum et unitatem mensurae. Exempli gratia: 63 km, 10 g, 60 s, 10 Hz, 4 mala, 1 grex ovium, deciens, bis, semel. Quantitas habetur apud fundamentales rerum proprietates: quidditas vel substantia, quantitas, qualitas, mutatio, relatio, locus, tempus, positio, status, actio, et adfectio. Secundum rei quidditatem eius quantitas potest esse homogenea aut heterogenea; et secundum qualitatem quantitas potest esse continua aut discreta. Latine unitas mensurae saepe ommititur cum de re discreta agitur, quia unitas iam implicita est.